

**Plan izvođenja cjeline**

*WP3: Obučavanje učitelja za autentično i rodno uključivo informatičko obrazovanje*



|  |  |
| --- | --- |
| OPĆE INFORMACIJE | |
| Modul | ***Modul 5: Vrednovanje nastavnih strategija i oblika vrednovanja u osnovnoškolskom informatičkom obrazovanju*** |
| Jedinica | 5.1:*Samoprocjena za kontinuirano poboljšanje u nastavi* |
| Ciljna skupina | Učitelji koji poučavaju učenike starosti 12 do 14 godina |
| Trajanje | 60 minuta (uključeno vrijeme za individualno učenje) |
| Preduvjeti | Koncepti vezani uz autentično i uključivo poučavanje |
| ECTS bodovi | 0,04 |

|  |  |
| --- | --- |
| ISHODI UČENJA | |
| 1 | Provesti samoprocjenu svojih nastavnih praksa koristeći rubrike, dnevnik samoprocjene i snimanje/reprodukciju videa |
| 2 | Primijeniti gotove rubrike za vrednovanje nastavnih praksi na temelju TINKER okvira |

|  |  |  |  |  |
| --- | --- | --- | --- | --- |
| METODE POUČAVANJA (označite sve što se primjenjuje) | | | | |
| √ | Učenje kroz djelovanje |  | Učenje od vršnjaka |
|  | Učenje temeljeno na projektima | √ | Praktično učenje |
| √ | Strategije aktivnog učenja | √ | Suradničko učenje |
| √ | Kombinirano učenje |  |  |

|  |  |
| --- | --- |
| MATERIJAL ZA UČENJE | |
| Potreban materijal | * PowerPoint prezentacija * TINKER materijal za samoprocjenu |
| Dodatni resursi | Neobavezna, ali preporučena literatura:   * Europska školska mreža: SELFIE priručnik - Detaljan vodič za korištenje SELFIE-a za evaluaciju digitalnih nastavnih praksi. Poveznica: [SELFIE za škole](https://education.ec.europa.eu/selfie). * ISTE standardi za edukatore: Pružaju okvir za procjenu učinkovitih nastavnih praksi digitalnog doba. Poveznica: [ISTE standardi](https://iste.org/standards/educators). * Edutopia - Središte za nastavničke resurse, uključujući članke i alate za evaluaciju nastave. Poveznica: [Edutopia](https://www.edutopia.org/). |

|  |  |
| --- | --- |
| SADRŽAJ CJELINE | |
| Uvod | Ova cjelina usredotočena je na ulogu **samoprocjene** (bez potrebe za uključivanjem kolega ili učenika) kao snažnog alata za profesionalni razvoj učitelja i kontinuirano unaprjeđenje rada. Učitelji informatike trebaju redovito preispitivati vlastitu praksu kako bi se prilagodili novim tehnologijama, odgovorili na različite potrebe učenika i uskladili s načelima autentične i uključive nastave. Tijekom ove cjeline, sudionici će istražiti kako strukturirane metode samoprocjene (rubrike, dnevnici, video analize) mogu doprinijeti **promišljenijoj, učeniku usmjerenoj nastavi**. Predstavit će se i **TINKER rubrika za samoprocjenu** kao konkretan alat u tom procesu. |
| Aktivnosti | 1. Uvod i dobrodošlica (5 minuta)  * **Pozdravite sudionike i postavite kontekst** : „Današnji fokus je na korištenju samoprocjene kao alata za kontinuirano poboljšanje.“ * **Brzo uvodno pitanje** : „Jednom riječju opišite kako se obično osjećate nakon završetka lekcije: Zadovoljni? Znatiželjni? Sumnjičavi? Inspirirani?“  (Prikupite nekoliko odgovora) * **Prođite kroz prikaznicu 6** (Uvod) i prikaznicu **7** (Zašto je samoprocjena važna) |
| **2. Samoprocjena općenito i razvoj kriterija/rubrika vrednovanja (15 minuta)**   * **Odvojite 5 minuta za izvođenje aktivnosti na prikaznici 8** - *#1 Grupna aktivnost - Vođena samoprocjena -* kako bi se polaznici podsjetili da uvijek postoji prostor za napredak. * **U 10 minuta prođite sadržaj od prikaznice 9** (*Poticanje samoprocjene kao alata za rast*) do **prikaznice 17** (*Razvoj kriterija evaluacije – 4. Procijenite kriterije*) i predstavite opće informacije o samoprocjeni nastavnih praksi. |
| 3. Primjena TINKER rubrika za samoprocjenu (10 minuta)  * Prikaznica 18 - Objasnite sudionicima TINKER alat za samoprocjenu i **podsjetite ih na ključne koncepte autentičnog učenja i uključive nastave**. * **Podijelite ili prikažite na ekranu TINKER rubrike za samoprocjenu** i komentirajte je s polaznicima. Potaknite raspravu koristeći pitanja u bilješkama govornika tijekom prezentacije. |
| 4. Izrada kriterija evaluacije (rubrike i kontrolne liste) (10 minuta)  * Izvršite **grupnu aktivnost na prikaznici 22** (*#2 Grupna aktivnost – Osmislite kontrolnu listu za promatranje lekcije*). Raspravite primjere rješenja (kriteriji ili rubrike za samoprocjenu) s polaznicima ili predstavite primjer na prikaznici 23 i raspravite o njemu. |
| 5. SELFIE, dnevnici samorefleksije i snimke predavanja (10 minuta)  * Predstavite **alat SELFIE te dnevnike i snimke predavanja kao druge alate za samoprocjenu nastavne prakse** - prikaznica 24 (*Alat SELFIE*) - prikaznica 28 (*Snimanje i reprodukcija videa - ključni koraci)* . |
| 6. Prepreke i strategije za učinkovitu samoprocjenu, refleksiju i zaključak (5 minuta)  * **Raspravite o preprekama u korištenju samoprocjene** nastavnih praksi (**prikaznica 29**). Potaknite sudionike da podijele svoja mišljenja i iskustva. * **Sažmite lekciju** (**prikaznica 30** - *Razmišljanja i zaključci*) i potaknite sudionike da podijele svoja mišljenja o ovoj cjelini - hoće li im pomoći, nedostaje li nešto važno, je li ih potaknulo da koriste neki od spomenutih alata ili to već rade. * Potaknite učitelje da ulože **10 dodatnih minuta svog vremena** kako bi se upoznali s bilo kojim od **dodatnih resursa** navedenih na **slajdu 31** . * Završna napomena: „Zapamtite, rast dolazi iz iskrenog razmišljanja i malih, dosljednih koraka. Budite ljubazni prema sebi, ali uvijek znatiželjni o tome kako možete biti još bolji.“ |
| Vrednovanje | Formativno vrednovanje (tijekom treninga)  * Potaknuto grupnim aktivnostima i razmjenom iskustava među učiteljima, posebno:   + #1 Grupna aktivnost - Vođena samoprocjena (prikaznica 8)   + #2 Grupna aktivnost – Izrada kontrolne liste za promatranje lekcije (prikaznica 22)   + Refleksija na kraju lekcije (prikaznica 30) |

|  |  |
| --- | --- |
| ZAKLJUČAK | |
| Razmišljanje i zaključak | **Samoprocjena** nije dodatni teret, već **alat za profesionalni rast** koji čini poučavanje učinkovitijim i korisnijim.  **Rubrike, dnevnici refleksije i snimke predavanja** mogu pomoći u vođenju procesa refleksije.  Male, dosljedne promjene temeljene na promišljenom ocjenjivanju vode do boljih ishoda učenja, angažiranijih učenika i samopouzdanijih učitelja. |
| Domaća zadaća/Dodatni zadaci | Pokušajte pripremiti alat za samoprocjenu svojih nastavnih praksi i identificirati područja za poboljšanja (prikaznica 31). |