

**Scenarij B**

Plakat o digitalnoj sigurnosti

Modul 5, cjelina 5.3



Ovaj rad je objavljen pod odgovornošću TINKER Project Consortiuma. Iznesena mišljenja i argumenti korišteni u ovom radu ne odražavaju nužno službene stavove Europske komisije.

**Molimo citirajte ovu publikaciju kao:**

Projekt TINKER (2025). Modul 3, cjelina 5.3 - Scenarij B – Plakat o digitalnoj sigurnosti.

**Ova publikacija je licencirana pod međunarodnom licencom *Creative Commons Imenovanje autora-Nekomercijalno-Bez prerada 4.0 (*** [**CC BY-NC-ND 4.0**](https://creativecommons.org/licenses/by-nc-nd/4.0/) **).**



Financirano od strane Europske unije. Izneseni stavovi i mišljenja su, međutim, isključivo stavovi autora/autorica i ne odražavaju nužno stavove Europske unije ili Izvršne agencije za obrazovanje i kulturu (EACEA). Ni Europska unija ni tijelo koje dodjeljuje sredstva ne mogu se smatrati odgovornima za njih. Broj projekta: 101132887



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**  **

**Scenarij B – „Plakat o digitalnoj sigurnosti“**

Na satu informatike za 5. razred (učenici u dobi 10-11 godina), profesor Horvat je zadao projekt pod nazivom izrada plakata o **digitalnoj sigurnosti i odgovornom ponašanju na Internetu**. Cilj projekta je bio podići svijest učenika o sigurnosti i privatnosti na Internetu, elektroničkom nasilju i online komunikaciji.

Iako je tema bila pravovremena i relevantna, izvedba cjeline nije u potpunosti angažirala učenike niti iskoristila autentične principe učenja.

### Kontekst projekta:

Profesor Horvat je predstavio temu prikazivanjem kratkog videa o sigurnosti na internetu. Zatim je zamolio učenike da izrade **digitalni plakat** koristeći Canvu ili PowerPoint koji uključuje „najmanje 3 savjeta za sigurnost na Internetu“.

Učenici su radili sami ili u parovima i imali su dva školska sata za dovršetak zadatka. Nisu ponuđeni primjeri iz stvarnog svijeta, studije slučaja ili vrijeme za istraživanje problema.

### Tijekom sata :​​

U učionici je bilo tiho. Učenici su većinu vremena provodili birajući boje i fontove za svoje plakate. Učenici koji su više poznavali dizajn usredotočili su se na to da njihovi plakati „*izgledaju cool*“, dok su drugi kopirali generičke sigurnosne savjete s Googlea.

Profesor Horvat je kružio po prostoriji, ali je uglavnom komentirao raspored ili formatiranje. Od učenika se nije tražilo da razmišljaju o vlastitim digitalnim navikama ili da kritički razmišljaju o toj temi.

Nije bilo rasprave o tome:

* Kako različiti učenici doživljavaju sigurnost na Internetu
* Kulturni ili rodno specifični aspekti digitalnog rizika
* Implikacije iz stvarnog života ili osobne priče
* Kako se ovo znanje primjenjuje na njihove živote ili zajednice

### Vrednovanje i ishod:

Učenici su svoje plakate predali kao PDF datoteke.   
Nije bilo **rasprave**, **povratnih informacija od kolega** niti **razmišljanja** o tome što su naučili ili zašto je to važno.

Većina plakata je uključivala općenite fraze poput:

*„Ne dijelite svoje lozinke“   
„ Ne dijelite osobne podatke online “   
„Budite ljubazni online* “

Na pitanje kako se osjećaju u vezi s projektom, jedan je učenik rekao:

„ *Bilo je u redu. Samo sam nešto guglao i dodao u predložak.“*

### Rezultati:

* **Angažman je bio površan**. Učenici su bili više usredotočeni na vizualne elemente nego na poruku.
* **Nedostajala je osobna povezanost** s temom.
* **Nije bilo potrebno interdisciplinarno ili dublje razmišljanje**.
* Nedostajali su **refleksija, rasprava ili dublje učenje.**
* **Nije bilo uključivanja osobnih priča ili različitih perspektiva.**

**Refleksivne aktivnosti:**

**#1 Refleksivna aktivnost: Analizirajte scenarij i ispunite tablicu**

**Izazovi:** Navedite barem 4 propuštene prilike ili izazove koji su ograničili učenje, uključivanje ili autentičnu uključenost učenika.

**Zašto je to važno:** Objasnite zašto je ovaj izazov/propuštena prilika važan/važna

**TINKER princip:** Povežite svako pitanje s načelom autentičnog učenja ili rodno uključive nastave iz TINKER okvira

**Predložena pitanja:**

* Što je profesor Horvat mogao učiniti drugačije kako bi ovaj projekt bio učinkovitiji i uključiviji?
* Predložite barem 3 strategije koje bi ojačale ovu cjelinu koristeći TINKER okvir (npr. povezanost sa stvarnim svijetom, pomoć i podrška učenicima, primjena alata za prikupljanje povratne informacije od učenika).

|  |  |  |  |
| --- | --- | --- | --- |
| **Izazov** | **Zašto je važno** | **TINKER princip** | **Prijedlog** |
|  |  |  |  |
|  |  |  |  |
|  |  |  |  |
|  |  |  |  |

**#2 Refleksivna aktivnost:**

Da ste u poziciji profesora Horvata, kako biste mogli izmjeriti jesu li učenici bili angažirani tijekom ovog zadatka?

* Na što biste pazili ili slušali tijekom aktivnosti?
* Koji jednostavan alat ili strategiju biste mogli koristiti za prikupljanje povratnih informacija i dokaza?